Käisin täna E. Emal külas – vapustav aed: niipalju lilli, taimi, puid ja põõsaid ning nii suur kasvuhoone, mis pungil taimi täis. Vapustav ja mõnus kogemus, kui saab jalutada kellegi aias, kus on niipalju vaeva nähtud. Kuigi enne minemist, kui E. oma Emaga rääkis, et keegi tahab Sulle külla tulla aeda vaatama, siis ta arvas, et tema aed nüüd küll vaatamist väärt ei ole. Aga ei pidanud autostki välja tulema, et arusaada: see aed on küll vaatamist väärt.
#000000
Sain tema käest arbuusitaime, mis on eriti pikk. Minu kahelehelistega ei anna üldse võrrelda. Istutasin ta kiviktaimlasse, sest arbuus pidi tahtma sooja, seal kivide ääres peaks tal piisavalt soe olema. Arbuus ei pidanud olema ka kasvumulla suhtes väga nõudlik, äkki ta sellepärast ei tahagi mul kasvuhoones hea mulla sees kasvada.
#000001
Ja isegi õied on küljes:
#000002
Sain tema käest ka ühe higihalja põõsa, mille nimi läks juba meelest. Istutasin ta lipuvarda juurde, kust ühe dekoratiivkirsi kevadel välja kaevasin.
#000003
Veel sain ka hulgaliselt paprika- ja suvikõrvitsataimi. Istutasin nad kompostikasti. Enda pandud seemnetega on selline lugu, et varesed nokkisid kõik ära, mis välja tulid. Ja lisaks sellele kookisid nad ka igapäev välja minu spaatlite peale kirjutatud taimede nimed. Täna võtsin sildid ära ja loodan, et homme mu taimedega midagi juhtunud ei ole.
#000004
Üks põhjus, miks ma talle külla läksin oli see, et ma tahtsin endale koju humalt. Eelmine sügis, kui sain E. käest kuivatatud humalaid, hakkas nendest tehtud tee väga maitsema. Käisin bauhofis, et taime osta, aga nii väetike oli ja 7,9.- hind ka. Kahjuks ei saanud ka E. maal omale taime, kuid võtsin kasvud. Panin need veega täidetud purki ning ootan ja loodan kuni juured alla tulevad ning siis istutan maha.
#000005
Samamoodi panin ka purki ühe paju või remmelga. Ei teagi, kuidas on õige kutsuda.
#000006
Kaevasime ta juures välja ka ühe mädarõika pundi, mille istutasin kompostikasti taha kase alla.
#000007
Ostsin tema käest ka mõned liisud ja nelgid. Mõned liisud panin kuuri juurde amplisse ja ronimiskasti, sest pärdiklill hakkab vaikselt õitsemist lõpetama ning oli vaja natuke rõõmu ja värvi juurde anda.
#000008
Pärdiklille amplist leidsin päris suureks kasvanud lavendli. Istutasin ta köögiaknalaua peal olevasse lillekasti. Lavendli lõhn on ikka nii mõnus.
#000009
Teised liisud, nelgid, rebasesabad, nõgesed ja iisopi istutasin maja ette lillepeenrasse. Nendest kahjuks head pilti ei saanud.
#000010
Enne külla minekut käis mul külas kursaõde Liisi, kes tõi kaks täiesti uut ja võõrast taime. Üks oli ananassifüüsal:
#000012
Pampel hakkab ka varsti õitsema, tuli mingi õie sarnane asi külge.
#000013
Mõni päevalill on kohe eriti võimas.
#000014
Aga see on mingi madal sort ja kõrgeks ta ei kasvagi. See pildil olev taim hakkab juba õit moodustama.
#000015
Õied on nii ilusad kollased, et ühelgi teisel tomatitaimel ei ole nii ilusaid kollaseid õisi kui tal.
#000016
Need seemned, mis alles hiljuti maha panin, nendest idanevad juba: kummel, estragon, tüümian ja sidrunmeliss. Kiirelt läks.
#000017
Sinine lobeelia hakkas õitsema, praegu on 3 õit.
#000018
Õiteni läks aega 3 kuud. Seega kui järgmine aasta tahan, et õitseksid juba juuni alguses, siis pean seemned maha panema märtsi alguses. Ja nüüd panen seemned kohe amplisse, siis jääb nende taimede puhul pikeerimine ja ümber istutamine ära.
#000019
Tean küll, et hübriidtaimede korjatud seemned ei anna sellist tulemust nagu nende esivanemad. Aga mõtlesin ikkagi, et korjan natuke ja katsetan, kas nendest seemnetest tuleb midagi või mitte. Seemned on väga ilusasti näha.
#000020
Korjasin nii lilla kui valge-roosaga petuunia seemneid, panin kuivama. Lasen neil natuke kuivada ja siis pistan mulda.
#000021
Esimene ports tilli korjatud. Punt oli nii suur, et mahtus vaevalt pihu sisse ära. Hakkisin ära ja panin sügavkülma. Proovisin teha see aasta ka nii, et panen värske tilli jämesoolaga kihiti purki. Ma ei tea veel, kas ja kuidas ma seda kasutama hakkan, aga vähemalt katsetan.
#000022